《次韵义乌贾养晦元夕书怀》
宋代·陈著

新得新晴纵夜游，纱笼喝道肯迟留。
风流买市皆如愿，雪艳歌筵总莫愁。
不放晴光半分过，亦知人世一沤浮。
星星镫火须臾事，何似长看素月流。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。